open-index/open-wikipedia-markdown huggingface dataset:
Πανελλήνιο πρωτάθλημα κλειστού στίβου ανδρών 2014

Το **28ο [[Πανελλήνιο πρωτάθλημα κλειστού στίβου ανδρών]]**, διοργανώθηκε στις 8 και 9 Φεβρουαρίου 2014 στο Στάδιο Ειρήνης και Φιλίας. Πρωταθλητής αναδείχθηκε για 20η φορά στην ιστορία του ο Πανελλήνιος Γ.Σ..

## Λεπτομέρειες
Στο πρωτάθλημα μετείχαν δεκάδες αθλητές από όλη την Ελλάδα και Κύπριοι αθλητές εκτός συναγωνισμού. Υψηλού επιπέδου αγώνας έγινε στο άλμα εις μήκος. Επικράτησε ο Λούης Τσάτουμας, ο οποίος με 8.23μ πέτυχε πανελλήνιο ρεκόρ και το δεύτερο καλύτερο άλμα της χρονιάς στον κόσμο. Ισοφάριση του δικού του πανελλήνιου ρεκόρ πέτυχε ο Κώστας Δουβαλίδης στα 60μ εμπόδια με 7.63.

## Νικητές

Πηγή: 

## Ομαδική βαθμολογία

Πηγή: 

## Πηγές
* Αποτελέσματα 28ου πανελληνίου πρωταθλήματος κλειστού στίβου.

## Παραπομπές


Κλειστου στιβου ανδρων
Κατηγορία:Στίβος το 2014
Κατηγορία:Διοργανώσεις στίβου στον Πειραιά
Πανελλήνιο πρωτάθλημα κλειστού στίβου γυναικών 2014

Το **28o [[Πανελλήνιο πρωτάθλημα κλειστού στίβου γυναικών]]** διοργανώθηκε στις 8 και 9 Φεβρουαρίου 2014 στο Στάδιο Ειρήνης και Φιλίας στο Νέο Φάληρο. Πρωταθλητής αναδείχθηκε ο Πανελλήνιος Γ.Σ. Ταυτόχρονα έγιναν και τα πρωταθλήματα πεντάθλου και βάδην που ήταν εκτός ομαδικής βαθμολογίας.

## Λεπτομέρειες

Στο πρωτάθλημα μετείχαν δεκάδες αθλήτριες από όλη την Ελλάδα και εκτός συναγωνισμού Κύπριες αθλήτριες. Η Αναστασία Μαρινάκου ήταν η μόνη αθλήτρια με δύο πρωτιές σε 800 και 1.500μ, ενώ το μοναδικό πανελλήνιο ρεκόρ σημειώθηκε στο βάδην από την Ζαπουνίδου.

## Νικήτριες

Πηγή: 

## Βαθμολογία

Πηγή: 

## Πηγές
* Αποτελέσματα 28ου πανελληνίου πρωταθλήματος κλειστού στίβου.
* Αποτελέσματα.

## Παραπομπές


Κλειστου στιβου γυναικων
Κατηγορία:Στίβος το 2014
Κατηγορία:Διοργανώσεις στίβου στον Πειραιά
Lunar Orbiter 4

Το **«Lunar Orbiter 4»** είναι το τέταρτο από τα πέντε συνολικά μη επανδρωμένα διαστημόπλοια του προγράμματος Lunar Orbiter, που αναπτύχθηκε από τη NASA κατά τη διάρκεια της δεκαετίας του 1960. Στόχος του προγράμματος ήταν η χαρτογράφηση της Σελήνης και η εύρεση κατάλληλων τοποθεσιών για την προσσελήνωση των διαστημοπλοίων του προγράμματος «Surveyor», καθώς και των επανδρωμένων αποστολών του Προγράμματος «Απόλλων». Μάλιστα επειδή με τις τρεις προηγούμενες αποστολές Lunar Orbiter είχαν καλυφθεί επί της ουσίας οι ανάγκες του προγράμματος «Απόλλων», το «Lunar Orbiter 4» αξιοποιήθηκε για τη λεπτομερέστερη χαρτογράφηση της σεληνιακής επιφάνειας, κάτι που θα χρησίμευε στην επιλογή τοποθεσιών για μελλοντικές σεληνιακές αποστολές και γενικότερα στη μελέτη του Φεγγαριού. Το διαστημόπλοιο διέθετε επίσης επιστημονικό εξοπλισμό για τη μέτρηση των επιπέδων ραδιενέργειας, τις προσκρούσεις μικρομετεωρητών και τη συλλογή γεωδαιτικών δεδομένων.

## Αποστολή
Το Lunar Orbiter 4 εκτοξεύθηκε στις 4 Μαΐου 1967 από το ακρωτήριο Κανάβεραλ με πύραυλο Atlas-Agena D και μπήκε επιτυχώς σε πολική τροχιά γύρω από τη Σελήνη. Από τις 11 Μαΐου, ενώ ήδη είχε ξεκινήσει η φωτογράφηση της σεληνιακής επιφάνειας, η θερμική θύρα της κάμερας δεν ανταποκρινόταν σωστά στις εντολές ανοίγματος και κλεισίματος. Αργότερα παρουσιάστηκαν προβλήματα και με τον μηχανισμό ανάγνωσης και μετάδοσης του φωτογραφικού υλικού. Ανάμεσα στις φωτογραφίες που ελήφθησαν συγκαταλέγεται και η πρώτη του νότιου πόλου της Σελήνης, αφού κανένα άλλο διαστημόπλοιο δεν είχε μπει προηγουμένως σε πολική τροχιά γύρω από αυτήν. Το «Lunar Orbiter 4» προσέκρουσε στην επιφάνεια της Σελήνης στις 6 Οκτωβρίου 1967, αφού προηγουμένως είχε χρησιμοποιηθεί για τη συλλογή τροχιακών δεδομένων για το «Lunar Orbiter 5».

## Παραπομπές


## Εξωτερικοί σύνδεσμοι
* Lunar Orbiter Photo Gallery - Mission 4 - Lunar and Planetary Institute 

Κατηγορία:Πρόγραμμα Lunar Orbiter
Κατηγορία:Διαστημικές αποστολές το 1967
Αλβανική Ομοσπονδία Καλαθοσφαίρισης

Η **Αλβανική Ομοσπονδία Καλαθοσφαίρισης** (αλβανικά: *Federata Shqiptare e Basketbollit*, **FSHB**) είναι το ανώτατο όργανο διοίκησης του αθλήματος της καλαθοσφαίρισης στην Αλβανία. Ιδρύθηκε το 1945. Διοργανώνει τα πρωταθλήματα καλαθοσφαίρισης ανδρών, γυναικών, το Κύπελλο Αλβανίας και το Σούπερ Καπ. Η ομοσπονδία συντονίζει επίσης τις δραστηριότητες των εθνικών ομάδων ανδρών, γυναικών και νέων της Αλβανίας.

## Οργάνωση
Η Αλβανική Ομοσπονδία Καλαθοσφαίρισης έχει τέσσερα κύρια γραφεία, τα οποία είναι:

Η Αλβανική Ομοσπονδία Καλαθοσφαίρισης υποστηρίζεται από την Αλβανική Κυβέρνηση αλλά είναι ανεξάρτητη από τον Υπουργό Αθλητισμού και έχει σημαντική οικονομική αυτονομία από αυτήν. Σημερινός πρόεδρος της είναι ο Αβνί Πονάρι ενώ τα μέλη της Διοίκησης είναι:

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στην Αλβανία
Someday Angeline

Το ***Someday Angeline*** είναι μία παιδική νουβέλα του Λούις Σέιτσαρ (Louis Sachar).  Μια ιστορία για ένα κορίτσι που ονομάζεται Angeline Persopolis που αντιμετωπίζει πρόβλημα στο σχολείο λόγω της ευφυΐας της,κυκλοφόρησε αρχικά το 1983, αλλά έλαβε μια ανατύπωση το 2005 μετά την επιτυχία του Σέιτσαρ με το *[[Holes (νουβέλα)|Holes]]*.

## Παραπομπές


Κατηγορία:Μυθιστορήματα για παιδιά
ELECTRE

**ELECTRE** είναι οικογένεια μεθόδων  που αναπτύχθηκε στην Ευρώπη στα τέλη του 1960. Το αρκτικόλεξο **ELECTRE** σημαίνει **EL**imination **E**t **C**hoix **T**raduisant la **RE**alité.

Η ELECTRE είναι μη αντισταθμιστική μέθοδος υποστήριξης της πολυκριτηριακής απόφασης που εισήχθη από τον Μπέρναρντ Ρόυ.

Κατηγορία:Θεωρία της απόφασης
Μπρανκόβινα

Η **Μπρανκοβίνα** (σερβικά κυριλλικά: *Бранковина*) είναι χωριό της Σερβίας στην περιφέρεια της Κολουμπάρα . Βρίσκεται σε απόσταση 12 χιλιόμετρα από το Βάλιεβο όπου ανήκει διοικητικά, σε υψόμετρο 267 μέτρων, σύμφωνα με την απογραφή του 2002 είχε 573 κατοίκους ενώ με την απογραφή του 1991 είχε 529 κάτοικους.

Ολόκληρη η περιοχή της Μπρανκοβίνα έχει κηρυχθεί ιστορικό ορόσημο μεγάλης σημασίας το 1979 και προστατεύεται από την Δημοκρατία της Σερβίας. 

Στο χωριό υπάρχουν πολλά σημαντικά πολιτιστικά μνημεία: 
*Η εκκλησία των Αγίων Ταξιαρχών η οποία ολοκληρώθηκε το 1830, με κληροδότημα του Αρχιερέα Ματέια Νενάντοβιτς. Η εκκλησία διατηρεί μουσειακή συλλογή που αποτελείται από εκκλησιαστικά αντικείμενα, βιβλία και ιστορικά έγγραφα από το 18ο και 19ο αιώνα. Σε άμεση γειτνίαση με τον ναό υπάρχει νεκροταφείο από τον 19ο αιώνα, εδώ είναι θαμμένα πολλά μέλη της οικογένειας Νενάντοβιτς, και άλλες εξέχουσες προσωπικότητες του χωριού. 
* Το σπίτι του ποιητή Λιούμπα Νενάντοβιτς που χτίστηκε το 1826. 
* Το παλιό σχολείο που χτίστηκε το 1833.

Στην Μπρανκοβίνα έζησε και ο ποιητής Ντεσάνκα Μαξίμοβιτς ο οποίος γεννήθηκε στην κοντινή Ραμπρόβιτσα και τελείωσε το δημοτικό σχολείο εκεί.  Καθ 'όλη τη ζωή του ο Μαξίνοβιτς παρέμεινε συναισθηματικά δεμένος με την Μπρανκοβίνα και πέρασε τα τελευταία χρόνια του εκεί και θάφτηκε στο νεκροταφείο της σύμφωνα με την τελευταία επιθυμία του.

## Δημογραφία
Η Μπρανκοβίνα έχει πληθυσμό 448 κατοίκους και ο μέσος όρος ηλικίας είναι 40,5 χρόνια (39,5 για τους άνδρες και 41,6 για τις γυναίκες). Το χωριό έχει 160 νοικοκυριά, και ο μέσος αριθμός ατόμων ανά νοικοκυριό είναι 3,58.

Το χωριό σε μεγάλο βαθμό κατοικείται από Σέρβους (σύμφωνα με την απογραφή του 2002 . αντίστοιχα).

## Φωτοθήκη

Αρχείο:Selo Brankovina - opština Valjevo - zapadna Srbija - Kulturno-istorijska celina Brankovina 1.jpg|
Αρχείο:Selo Brankovina - opština Valjevo - zapadna Srbija - Kulturno-istorijska celina Brankovina 16.jpg|
Αρχείο:Selo Brankovina - opština Valjevo - zapadna Srbija - Kulturno-istorijska celina Brankovina 4.jpg|
Αρχείο:Selo Brankovina - opština Valjevo - zapadna Srbija - Kulturno-istorijska celina Brankovina 7.jpg|
Αρχείο:Selo Brankovina - opština Valjevo - zapadna Srbija - Kulturno-istorijska celina Brankovina 8.jpg|


## Παραπομπές


## Εξωτερικοί σύνδεσμοι
* 

Κατηγορία:Χωριά της Σερβίας
Γιούλια Λιπνίτσκαγια

Η **Γιούλια Λιπνίτσκαγια** (*Ю́лия Вячесла́вовна Липни́цкая*, 5 Ιουνίου 1998) είναι Ρωσίδα αθλήτρια του καλλιτεχνικού πατινάζ. Είναι πρωταθλήτρια Ευρώπης στην κατηγορία των γυναικών του καλλιτεχνικού πατινάζ. Κέρδισε το χρυσό μετάλλιο στο ομαδικό αγώνισμα στους Χειμερινούς Ολυμπιακούς Αγώνες, στο Σότσι της Ρωσίας.

## Βιογραφία
Γεννήθηκε στο Εκατέρινμπουργκ. Άρχισε να ασχολείται με το καλλιτεχνικό πατινάζ σε ηλικία 4. Ζει και προπονείται στη Μόσχα από το 2009. Το 2012 ήταν 1η στο Παγκόσμιο Πρωτάθλημα Τζούνιορ.

## Τα ρεκόρ του

## Παραπομπές


## Εξωτερικοί σύνδεσμοι

* Βιογραφικό της αθλήτριας στην ιστοσελίδα της Διεθνούς Ένωσης Παγοδρομίας.

Κατηγορία:Ρώσοι αθλητές των παγοδρομιών
Κέρλινγκ στους Χειμερινούς Ολυμπιακούς Αγώνες 2014

Οι αγώνες του **[[κέρλινγκ]]** στους **[[Χειμερινοί Ολυμπιακοί Αγώνες 2014|Χειμερινούς Ολυμπιακούς Αγώνες του 2014]]** διεξήχθησαν στο Ice Cube Curling Center, γνωστό και ως "the Ice Cube". Ήταν η 6η φορά που το κέρλινγκ αποτέλεσε μέρος του προγράμματος των Αγώνων. Σε αμφότερα τα πρωταθλήματα ανδρών και γυναικών, έλαβαν μέρος 10 χώρες. Οι αγώνες έγιναν στις 10–21 Φεβρουαρίου 2014.

## Νικητές και νικήτριες (μετάλλια)
### Νικητές στους άντρες

### Νικήτριες στις γυναίκες

## Πρόκριση
Η πρόκριση στους Αγώνες καθορίζεται με 2 τρόπους. Ένας τρόπος είναι η πρόκριση των ομάδων μέσω των επιδόσεών τους στα παγκόσμια πρωταθλήματα κέρλινγκ των ετών 2012 και 2013. Επίσης, ένας άλλος τρόπος είναι η πρόκριση των χωρών έπειτα από τη νίκη τους σε ολυμπιακό τουρνουά το 2013. Η Ρωσία προκρίθηκε αυτόματα.

## Συμμετέχουσες χώρες
12 χώρες έλαβαν μέρος, με τον αριθμό των αθλητών σε παρένθεση. Η Νότια Κορέα έλαβε μέρος για πρώτη φορά στο εν λόγω αγώνισμα.

*  (10)
*  (10)
*  (10)
*  (5)
*  (10)
*  (5)
*  (5)
*  (10)
*  (5)
*  (10)
*  (10)
*  (10)

## Τελικοί
### Άνδρες
;Αγώνας για το χρυσό μετάλλιο (τελικός)
*Παρασκευή, 21 Φεβρουαρίου, 5:30 μ.μ.*

;3η θέση:

### Γυναίκες

;Τελικός
*Πέμπτη, 20 Φεβρουαρίου, 5:30 μ.μ.*

;3η θέση:

## Μετάλλια

## Παραπομπές


## Εξωτερικοί σύνδεσμοι
* Επίσημος ιστότοπος
* Curling – Πρόγραμμα και αποτελέσματα 
* Πληροφορίες στο δικτυακό τόπο της Παγκόσμιας Ομοσπονδίας Κέρλινγκ
* Επίσημα αποτελέσματα 

Κερλινγκ
2014
Κατάλογος πόλεων της Κίνας

Ο **κατάλογος των πόλεων της Κίνας** περιλαμβάνει τα αστικά συγκροτήματα της Κίνας με πληθυσμό άνω των 2.000.000 κατοίκων, σύμφωνα με την απογραφή του 2010.

## Εξωτερικοί σύνδεσμοι
*Εθνική Υπηρεσία Στατιστικής Κίνας
*Μεγελύτερες Πόλεις στην Κίνα (mongabay.com)


Κίνα
Κλεμάν Ζιγκλάρ

Ο **Κλεμάν Ζιγκλάρ** (Clément Juglar, 15 Οκτωβρίου 1819 - 28 Φεβρουαρίου 1905), ήταν Γάλλος γιατρός και στατιστικολόγος. Έγινε περισσότερο γνωστός για την πρώτη επιστημονική επεξεργασία του οικονομικού κύκλου και την ανάπτυξη των σχετικών θεωριών. 

Το έργο του άσκησε επιρροή στους μεταγενέστερους και ιδιαίτερα στον Γιόζεφ Σουμπέτερ.

## Εκδόσεις του
*"Des crises commerciales", 1856, στο *Annuaire de l'economie politique*. 
*''Des Crises commerciales et leur retour periodique en France, en Angleterre, et aux Etats-Unis''. Paris: Guillaumin, 1862. 
**Du Change et de la liberte d'émission*, 1868. 
**Les Banques de depôt, d'escompte et d'émission*, 1884. 

## Παραπομπές


Κατηγορία:Γάλλοι οικονομολόγοι
Μονπελιέ

Το **Μονπελιέ** (, ) είναι γαλλική κοινότητα η οποία βρίσκεται στον νομό του Ερώ (του οποίου και αποτελεί πρωτεύουσα) και της περιοχής του Λανγκντόκ-Ρουσιγιόν (της οποίας και αποτελεί πρωτεύουσα). Το Μονπελιέ βρίσκεται επί ενός σημαντικού οδικού άξονα που συνδέει την Ισπανία στα δυτικά, με την Ιταλία στα ανατολικά. Ευρισκόμενη σε κοντινή απόσταση από τη Μεσόγειο Θάλασσα (7,1 χλμ.), η πόλη αυτή γειτονεύει με τις παρακάτω: Μπεζιέ σε απόσταση 69 χλμ. στα νοτιοδυτικά και Νιμ σε απόσταση 52 χλμ. στα βορειοανατολικά.

Το Μονπελιέ είναι η όγδοη μεγαλύτερη σε πληθυσμό *intra-muros* (εντός των τειχών) κοινότητα της Γαλλίας και ταυτόχρονα η πολυπληθέστερη στο Λανγκντόκ-Ρουσιγιόν και το Ερώ. Μετρά πληθυσμό της τάξεως των 264.538 κατοίκων, σύμφωνα με την απογραφή του 2011 και η μητροπολιτική της περιοχή 387.155 κατοίκους το 2009, με τη νέα οριοθέτηση του 2010. Η Μητροπολιτική Περιοχή του Μονπελιέ είναι, έτσι, η 15η σε πληθυσμό στη Γαλλία. Η Μητροπολιτική Περιοχή του Μονπελιέ είχε πληθυσμό της τάξεως των 413.187 κατοίκων το 2009, σύμφωνα με την απογραφή INSEE. Το Μονπελιέ βρίσκεται στο επίκεντρο της 14ης Μητροπολιτικής Περιοχής της Γαλλίας, η οποία περιλαμβάνει 328 κοινότητες, με πληθυσμό 549.491 κατοίκων το 2010.

## Παραπομπές



Κατηγορία:Πόλεις του Λανγκντόκ-Ρουσιγιόν
Πάρκο Καρατζόρτζεφ

Το **Πάρκο Καρατζόρτζεφ** (Πάρκο Καραγιώργη) (*[[σερβικά]]: Карађорђев Парк*) είναι πάρκο και συνοικία της πόλης του Βελιγραδίου. Το μεγαλύτερο μέρος του πάρκου διοικητικά ανήκει στον Δήμο Βράτσαρ ενώ η συνοικία στον Δήμο Σάφσκι Βένατς. Το 1979 το πάρκο έγινε πολιτιστικό μνημείο της Σερβίας και μπήκε στην λίστα με τα Ιστορικά ορόσημα μεγάλης σημασίας που προστατεύονται από την Δημοκρατία της Σερβίας.
thumb|right|500px|Το πάρκο
## Ιστορία
Στο σημείο που βρίσκεται το πάρκο κατά την Πρώτη Σερβική εξέγερση και το 1806 ήταν το στρατόπεδο των Σέρβων επαναστατών που πολιορκούσαν το Βελιγράδι. Όταν οι επαναστατημένοι Σέρβοι απελευθέρωσαν την πόλη έθαψαν εδώ τους νεκρούς τους, το 1848 στήθηκε στο ίδιο σημείο το μνημείο των απελευθερωτών του Βελιγραδίου. Από τις 50 πρωτότυπες επιτύμβιες στήλες μόνο 12 εξακολουθούσαν να διατηρούνται. Σταδιακά γύρω από το μνημείο αναπτύχθηκε το πάρκο και δόθηκε το όνομα του Καραγιώργη. Αρχικά το πάρκο ήταν έξω από το αστικό πυρήνα του Βελιγραδίου, διευρύνθηκε το 1903 και το 1904 όπου πήρε την σημερινή του έκταση. Μετά τον Α΄ Παγκοσμίο πόλεμο στήθηκαν κι άλλα μνημεία στο πάρκο.

## Μνημεία
* Μνημείο των απελευθερωτών του Βελιγραδίου (Споменик ослободиоцима Београда), που ανεγέρθηκε το 1848, το παλαιότερο δημόσιο μνημείο στο Βελιγράδι. Αφιερωμένο σε εκείνους που σκοτώθηκαν στην απελευθέρωση του Βελιγραδίου το 1806.  Ανεγέρθηκε από τον πρίγκιπα Αλεξάνταρ Καρατζόρτζεβιτς, ανακαινίστηκε από τον βασιλιά Αλεξάνταρ Ομπρένοβιτς το 1889. 
* "Μνημείο για τους εφέδρους τρίτης κατηγορίας" (Споменик Трећепозиваца), που ανεγέρθηκε το 1923, αφιερωμένο στους έφεδρους στρατιώτες που σκοτώθηκαν στον Α παγκόσμιο πόλεμο , Κατασκευασμένο από φυσική πέτρα, κι είναι 470 εκατοστά. 
* "Μνημείο Αλφόνς ντε Λαμαρτίν" (Споменик Ламартину), αφιερωμένο στον Γάλλο ποιητή Αλφόνς ντε Λαμαρτίν, που ανεγέρθηκε το 1933.
* Πέτρινο μνημείο αφιερωμένο στα θύματα που σκοτώθηκαν σε ένα υπόγειο καταφύγιο κατά τη διάρκεια του γερμανικού βομβαρδισμού του Βελιγραδίου στις 6 Απριλίου 1941.  Το καταφύγιο χτισμένο βιαστικά πριν από την έναρξη του πολέμου, υπέστη πλήγμα από μια βόμβα και κατέρρευσε σκοτώνοντας 192 πολίτες.

## Συνοικία
Η Συνοικία  συνορεύει με τις γειτονιές της Βράτσας στα βόρεια, της Νεϊμάρ στα ανατολικά και την Autokomanda στα νότια. 

Είναι ένα από τα πιο πολυσύχναστα μέρη του Βελιγραδίου με πολύ πυκνή κυκλοφορία, όπως η λεωφόρος της Απελευθέρωσης που είναι μια από τις κύριες οδούς στο κέντρο της πόλης του Βελιγραδίου.  Η συνοικία σήμερα είναι ως επί το πλείστον μη κατοικημένη με δημόσια κτίρια, πολλές κλινικές, το Πανεπιστημιακό Νοσοκομείο, τον Μετεωρολογικό Σταθμό , κ.λπ..
## Πηγές
* Karadjordjev Park 

Κατηγορία:Συνοικίες του Σάφσκι Βένατς
Κατηγορία:Βράτσαρ
Κατηγορία:Πάρκα στο Βελιγράδι
Κατηγορία:Τόποι μνήμης μείζονος σημασίας στη Σερβία
Προεδρική εκλογή των Ηνωμένων Πολιτειών 1996 στο Μιζούρι

Η **προεδρική εκλογή των Ηνωμένων Πολιτειών στο Μιζούρι το 1996** διεξήχθη την 5η Νοεμβρίου 1996 ως μέρος της προεδρικής εκλογής των Ηνωμένων Πολιτειών το 1996. Οι ψηφοφόροι επέλεξαν 11 αντιπροσώπους, or electors to the Electoral College, who voted for President and Vice President.

Στο **[[Μιζούρι (πολιτεία)|Μιζούρι]]** επικράτησε ο Πρόεδρος Μπιλ Κλίντον (Δ) επί του Γερουσιαστή Μπομπ Ντολ (R-KS), με τον Κλίντον να κερδίζει 47,54% προς 41,24%, μια διαφορά 6,3%. Ο δισεκατομμυριούχος επιχειρηματίας Ρος Περό (Reform Party of the United States of America-TX) finished in third with 10.06% of the popular vote. Από το 1904, αυτή η πολιτεία έχει κερδηθεί από τον νικητή της προεδρικής εκλογής, με εξαίρεση την εκλογή του 1956, του 2008 και του 2012. 

## Αποτελέσματα

## Αναφορές




## Βλέπε επίσης

Μιζουρι
Κατηγορία:Μιζούρι (πολιτεία)
Άλμπερτ Μάμερι

Ο **Άλμπερτ Μάμερι** () ήταν Άγγλος ανεξάρτητος οικονομολόγος και διάσημος ορειβάτης που έζησε στο δεύτερο ήμισυ του 19ου αιώνα και έχασε τη ζωή του από χιονοστιβάδα το 1895 όταν προσπάθησε να κατακτήσει το Νάνγκα Παρμπάτ. Πρότεινε ότι αιτία των περιοδικών κάμψεων της οικονομίας ήταν η υπέρμετρη αποταμίευση. Μαζί με τον Τζον Χόμπσον έγραψαν τη Φυσιολογία της Βιομηχανίας (The Physiology of Industry), όπου ανέλυαν τη θεωρία τους, η οποία όμως θεωρήθηκε ανόητη και επιζήμια.

## Ορειβασία
Πέρα από την ενασχόλησή του με την οικονομία, ο Μάμερι επικεντρώθηκε στην ορειβασία και έγινε ένας από τους διασημότερους ορειβάτες της εποχής του. Ο Μάμερι ολοκλήρωσε το 1888 την πρώτη ανάβαση στο όρος Ντιχ-Τάου, τη δεύτερη ψηλότερη κορυφή της οροσειράς του Καυκάσου. Τη δεκαετία του 1890 ολοκλήρωσε μερικές αναβάσεις στις Άλπεις χωρίς οδηγό, μαζί με τους Νόρμαν Κόλι, Τζέφρι Χέιστινγκς και Γουίλιαμ Σέσιλ Σλίνγκσμι. Επίσης ασχολήθηκε με την αναρρίχηση στους γκρεμούς από κιμωλία στο Ντόβερ, νότια Αγγλία. Το 1895 προσπάθησε μαζί με τους Κόλι και Χέιστινγκς να αναρριχηθούν στο Νάνγκα Παρμπάτ, ένα βουνό στα Ιμαλάια που ξεπερνά σε ύψος τα 8 χιλιόμετρα, αλλά αυτός μαζί με δύο Γκούρχα χάθηκε σε ένα μονοπάτι, πιθανόν λόγω χιονοστιβάδας. Το σώμα του δεν βρέθηκε. Η μη χρήση οδηγών και η ανάληψη πολλών κινδύνων ξεχώρισε τον Μάμερι από τους άλλους ορειβάτες εκείνης της εποχής και η ορειβατική του φιλοσοφία συνέχισε να είναι δημοφιλής. Περιέγραψε τις εμπειρίες του στο βιβλίο *My Climbs in the Alps and Caucasus* (1895).

## Παραπομπές


## Πηγές
* Oxford Dictionary of NatiBiography, Oxford University Press, 2004

## Εξωτερικοί σύνδεσμοι
* 

Κατηγορία:Άγγλοι οικονομολόγοι
Κατηγορία:Βρετανοί αναρριχητές
Γκρότσκα

[thumb|right|250px|Θέση του Δήμου στη [Σερβία]]
Η **Γκρότσκα** (*[[σερβικά]]: Гроцка*) είναι ένας από τους 17 δήμους της πόλης του Βελιγραδίου. Βρίσκεται στα ανατολικά του Βελιγραδίου στη δεξιά όχθη του Δούναβη σε υψόμετρο 71 μέτρα και είναι ένα από τα χαμηλότερα σημεία του Βελιγραδίου. Ο δήμος της Γκρότσκα καλύπτει μια έκταση 289 τετραγωνικά χιλιόμετρα, περιλαμβάνει 15 οικισμούς οι οποίοι χαρακτηρίζονται ως αγροτικοί, εκτός από τη δημοτική έδρα του Γκρότσκα η οποία είναι αστική.

## Ιστορία
Στην περιοχή υπάρχουν ερείπια από ρωμαϊκές βίγλες. Η πόλη πρώτη φορά αναφέρεται το 878 υπό σλαβικό όνομα Gradec.

Έγινε δήμος το 1956 και το 1957 διερευνήθηκε, έχει πληθυσμό 83.398 κατοίκους σύμφωνα με την απογραφή του 2011. Η περιοχή που βρίσκεται ο δήμος είναι από τις πιο γνωστές περιοχές καλλιέργειας φρούτων στη Σερβία. Υπάρχουν πολλές βιομηχανίες μεταποίησης φρούτων, επίσης πολλά εργοστάσια και μια βιομηχανία κλωστοϋφαντουργίας.

## Παραπομπές


*
Κατηγορία:Σουμαντίγια
Κατηγορία:Οικισμοί της Γκρότσκα
Μεγάλο νησί του πολέμου

Το **Μεγάλο νησί του πολέμου** (*[[σερβικά]] : Велико ратно острво, Βέλικο ράτνο όστρβο*) είναι ακατοίκητο νησί στον Δούναβη, τμήμα της πόλης του Βελιγραδίου και ανήκει στο δήμο του Ζέμουν. Βρίσκεται στο σημείο που ο ποταμός Σάβος εκβάλει στον Δούναβη.

Το νησί έχει τριγωνικό σχήμα και αποτελεί υδροβιότοπο για 196 είδη πουλιών, πολλά από τα οποία απειλούνται με εξαφάνιση. Το 2002 το νησί κηρύχθηκε φυσική περιοχή ωοτοκίας ψαριών και έγινε το μόνο μέρος της πόλης του Βελιγραδίου όπου δεν επιτρέπονται κτιριακές εγκαταστάσεις, ξενοδοχεία, μοτέλ ή εστιατόρια.

## Ιστορία
Το νησί απέκτησε το όνομα του επειδή σε όλη την ιστορία του Μεγάλου Πολέμου μεταξύ Αυστροουγγαρίας και Οθωμανικής Αυτοκρατορίας ήταν σημαντικό στρατηγικό σημείο, είτε για την κατάκτηση ή για την υπεράσπιση του Βελιγραδίου. Για παράδειγμα, το 1521, όταν το Βελιγράδι ήταν υπό πολιορκία από τους Οθωμανούς η πλειοψηφία των επιθέσεων τους στο Βελιγράδι ξεκίνησαν από το νησί. Κατά την απελευθέρωση του Βελιγραδίου το 1806 ο στρατός των Σέρβων ανταρτών με επικεφαλής τον Καραγιώργη χρησιμοποιούσε το νησί για στρατιωτικούς σκοπούς, καθώς εκεί εγκαταστάθηκε το σερβικό πυροβολικό με 500 στρατιώτες και βομβάρδιζε το φρούριο από εκεί. Κατά τη διάρκεια της επίθεσης το 1915 από την Αυστροουγγαρία εναντίον του Βελιγραδίου οι Αυστροουγγρικές δυνάμεις χρησιμοποίησαν το νησί για να εξαπολύσουν τις επιθέσεις τους.

Όταν ξεκίνησε η κατασκευή του Νέου Βελιγραδίου το 1948 το δημοτικό συμβούλιο της πόλης πήρε απόφαση να καταστρέψει τελείως το νησί, χρησιμοποιώντας και μεταφέροντας την άμμο και το χώμα ώστε να καλύψει τα έλη της Συρμίας όπου η νέα πόλη επρόκειτο να κατασκευαστεί. Ωστόσο η ορμητικότητα του Δούναβη και τα υλικά που έφερνε με νέες προσχώσεις απέτρεψε εντελώς αυτό το ενδεχόμενο. Αντί αυτού το μικρότερο νησί, Μικρό νησί του πολέμου που βρισκόταν δίπλα σχεδόν καταστράφηκε κατά τη διαδικασία.

Αν και επισήμως ακατοίκητο μια ντουζίνα άνθρωποι ζουν σε μικρές καλύβες στο εσωτερικό του νησιού. Πρόκειται κυρίως για συνταξιούχους, οι οποίοι είναι εγκατεστημένοι στο νησί κατά τη θερμή περίοδο και διατηρούν περιβόλια, ενώ τον χειμώνα επιστρέφουν στο Βελιγράδι.

## Παραπομπές



Κατηγορία:Γεωγραφία του Βελιγραδίου
Κατηγορία:Νησιά της Σερβίας
Κατηγορία:Νησιά του Δούναβη
Κατηγορία:Σεμλίνο
Κατηγορία:Ακατοίκητα νησιά
Ρωπογραφία

[thumb|right|250px|''[Η Γαλατού* (περ. 1658-60) αντιπροσωπευτικό δείγμα ρωπογραφίας του Ολλανδού ζωγράφου [[Γιοχάνες Βερμέερ]]]]
Με τον όρο *'ρωπογραφία** (< αρχ. ῥῶπος «ευτελές, ασήμαντο») περιγράφεται στις [[τέχνες]] η αναπαράσταση σκηνών της καθημερινότητας με ρεαλιστικό τρόπο. 
Στη διεθνή ορολογία έχει επικρατήσει με τον γαλλικό όρο ''genre'' τον οποίο πρώτος χρησιμοποίησε ο [[Ντενί Ντιντερό|Ντιντερό]] τον [[18ος αιώνας|18ο αιώνα]].
Ο όρος χρησιμοποιήθηκε στη [[Γαλλία]] του 18ου αιώνα για να περιγράψει ζωγράφους που ειδικεύονταν σε καθημερινά και συνηθισμένα θέματα. Η σημερινή χρήση του καθιερώθηκε στα τέλη του 18ου αιώνα.

Στοιχεία της τεχνοτροπίας της ρωπογραφίας ήταν γνωστά σε μερικούς ιταλικούς πίνακες του [[14ος αιώνας|14ου]] και [[15ος αιώνας | 15ου αιώνα]] και στη συνέχεια έγινε γνωστή με τον [[Καραβάτζιο]] και τους οπαδούς του. Γνώρισε μεγάλη άνθιση στη [[Φλάνδρα]] και στην [[Ολλανδία]] ήδη κατά τον 17o αιώνα, με χαρακτηριστικούς εκπροσώπους όπως ο [[Γιάν Στέεν]], ο [[Άντριεν Μπράουβερ]], ο [[Ντάβιτ Τένιερς ο νεότερος|Ντάβιντ Τένιερς ο νεότερος]], οι [[Ίσαακ φαν Οστάντε | Ίσαακ]] και [[Άντριεν φαν Οστάντε]] και ο [[Γιοχάνες Βερμέερ]]. Κυριότεροι εκπρόσωποι στην [[Ιταλία]] ήταν οι: Κρέσπι και Λόνγκι, ενώ στη Γαλλία οι: [[Ζαν Σιμεόν Σαρντέν]] και Γκρέζ. 

Η **ρωπογραφία*' θεματολογικά διαχωρίζεται από το [[πορτρέτο]], τα ιστορικά ή θρησκευτικά έργα και την [[τοπιογραφία]]. Χαρακτηρίζεται για την προτίμηση σε «ευτελή» ή «κατώτερα» θέματα, (π.χ. η αγροτική ζωή, εσωτερικοί χώροι, γάμοι και γιορτές, κ.ά.) και την έμφαση στη λεπτομέρεια, σε βαθμό που το θέμα να αποδίδεται ρεαλιστικά σε βάρος της φαντασίας του καλλιτέχνη. Συχνά οι ρωπογραφίες περιέχουν συγχρόνως συμβολισμούς, μέσα από τους οποίους παρέχονται ηθικά πρότυπα.

Καθημερινές σκηνές συναντώνται ήδη σε αναπαραστάσεις και έργα της αρχαιότητας. Δείγματα διακοσμήσεων στην [[Αρχαία Αίγυπτος|Αρχαία Αίγυπτο]] απεικονίζουν δεξιώσεις, ψυχαγωγία ή αγροτικές σκηνές. Σύμφωνα με τον [[Πλίνιος ο Πρεσβύτερος|Πλίνιο]], ο [[Πειραϊκός]] (4ος αι.) ζωγράφιζε επίσης σκηνές χειρωνακτικών επαγγελμάτων, όπως το μαγαζί του κουρέα, το εργαστήρι του τσαγκάρη και [[νεκρή φύση|νεκρές φύσεις]], για αυτό και τον αποκαλούσαν «ρυπαρογράφο», λαμβάνοντας μάλιστα για τα έργα του υψηλές αμοιβές.

==Παραπομπές==
<references />

==Εξωτερικοί σύνδεσμοι==

*[http://www.nikias.gr/ell/keyword/%CE%A1%CF%89%CF%80%CE%BF%CE%B3%CF%81%CE%B1%CF%86%CE%AF%CE%B1 *Νικίας*, Λεξικό καλλιτεχικών όρων] 
*[http://photodentro.edu.gr/ugc/r/8525/658?locale=el *Γυναίκα που διαβάζει ένα γράμμα μπροστά από ανοικτό παράθυρο'', Πινακοθήκη Δρέσδης, από το Φωτόδεντρο]


Κατηγορία:Τέχνες στη Φλάνδρα
Κατηγορία:Είδη τέχνης
Άντα Μέτζιτσα

Η **Άντα Μέτζιτσα** (*[[σερβικά]] : Ада Међица*) είναι συνοικία του Βελιγραδίου αλλά και νησάκι στον ποταμό Σάβο όπου βρίσκεται χτισμένος ο οικισμός. Διοικητικά ανήκει στο δήμο του Νέου Βελιγραδίου. 

Το νησί έχει σχήμα οβάλ, 1000 μέτρα μήκος και 200 πλάτος. Το νησί έχει πλούσια βλάστηση, δεν έχει μόνιμους κατοίκους αλλά εδώ έχουν τα εξοχικά του πολλοί κάτοικοι του Βελιγραδίου. 

Το όνομα Άντα Μέτζιτσα στα σερβικά σημαίνει *παραμεθόριο ποτάμιο νησί* γιατί ο ποταμός Σάβος αποτελούσε σύνορο για πολλά κράτη από την αρχαιότητα.

## Εξωτερικοί σύνδεσμοι
*Ada Međica photo page with texts στα σερβικά

Κατηγορία:Γεωγραφία του Βελιγραδίου
Κατηγορία:Νησιά της Σερβίας
Κατηγορία:Νέο Βελιγράδι
Κατηγορία:Νησιά του Σάβου
Κατηγορία:Συνοικίες του Βελιγραδίου
Μικρό νησί του πολέμου

thumb|right|250px|Το μικρό νησί
Το **Μικρό νησί του πολέμου** (*[[σερβικά]] : Мало ратно острво*, *Μάλο ράτνο όστρβο*) είναι νησί στον ποταμό Σάβο στις εκβολές του με τον Δούναβη. Αποτελεί τμήμα της πόλεως του Βελιγραδίου και βρίσκεται ανάμεσα στην νότια ακτή του Μεγάλου νησιού του πολέμου και το Νέο Βελιγράδι.  Γεωγραφικά ανήκει στο δήμο του Ζέμουν.

Πριν από το δεύτερο παγκόσμιο πόλεμο είχε πολύ πιο εκτεταμένη έκταση από ότι έχει σήμερα. Στο 1948 το έδαφος του χρησιμοποιήθηκε για την επιχωμάτωσει των βάλτων που αργότερα θα γινόταν ο νέος αστικός οικισμός του Νέου Βελιγραδίου.

Σήμερα έχει 300 μέτρα μήκος και πλάτος μόλις 30 μέτρα. Είναι εντελώς καλυμμένο με βλάστηση και δεν είναι προσβάσιμο στο κοινό. Μαζί με το μεγάλο νησί του πόλεμου είναι προστατευόμενος βιότοπος και φυσικό καταφύγιο για την αναπαραγωγή ψαριών και αποδημητικών πτηνών.

## Εξωτερικοί σύνδεσμοι

* Ostrvo Ptica - Progetto di riqualificazione dell'Isola, στα αγγλικά.
* Ostrvo Ptica - L'Isola nel sito del Klub putnika Srbije , στα σερβικά.

Κατηγορία:Γεωγραφία του Βελιγραδίου
Κατηγορία:Νησιά της Σερβίας
Κατηγορία:Νησιά του Δούναβη
Κατηγορία:Σεμλίνο
Κατηγορία:Νησιά του Σάβου
Νησί του Βούκοβαρ

Το **Νησί του Βούκοβαρ** (*[[κροατικά]]: Vukovarska ada, [[σερβικά]]: Вуковарска ада*) είναι νήσος του ποταμού Δούναβη που ανήκει στη Σερβία. Βρίσκεται κοντά στην κροατική πόλη Βούκοβαρ όπου οφείλει και το όνομα του. Η Κροατία διεκδικεί το νησί και αμφισβητεί τη σερβική κατοχή του.

Έως το 1991 και στα πλαίσια της Γιουγκοσλαβίας το νησί ανήκε στην Κροατία, το 1991 που η Κροατία ανακήρυξε την ανεξαρτησία της καταλήφθηκε από τον Γιουγκοσλαβικό στρατό κι έπειτα από τον Σερβικό. Το 2004 ο σερβικός στρατός αποσύρθηκε από το νησί όπου τον έλεγχό του ανέλαβε η Σερβική αστυνομία. Το 2006 επιτράπει σε Κροάτες να πηγαίνουν στο νησί χωρίς διαβατήρια ή άδειες διέλευσης των συνόρων. Αυτό το συνοριακό καθεστώς εφαρμόζεται κατά τους καλοκαιρινούς μήνες (μέχρι τις 15 Σεπτεμβρίου) μεταξύ 7 π.μ. και 8 μ.μ..

## Παραπομπές


Κατηγορία:Νησιά της Σερβίας
Κατηγορία:Νησιά του Δούναβη
Βουκοβαρ
Όστρβο

thumb|right|250px|Το Όστρβο στον χάρτη
Το **Όστρβο** (*[[σερβικά]] : Острво*) ήταν νησί της Σερβίας στον ποταμό Δούναβη. Ήταν το μεγαλύτερο ποτάμιο νησί της Σερβίας με έκταση 60 τετραγωνικά χιλιόμετρα, 20 χιλιόμετρα μήκος και 3 πλάτος. 

Το νησί βρίσκεται ανατολικά της πρωτεύουσας του Βελιγραδίου, κοντά στο Κόστολατς, είναι δασώδες και αραιοκατοικημένο. Έδωσε το όνομά του στην κοινότητα του Κόστολακ που ονομάζεται Όστροβο. Το όνομα του σημαίνει "νησί". Πλέον είναι χερσόνησος.

## Παραπομπές


Κατηγορία:Νησιά της Σερβίας
Κατηγορία:Νησιά του Δούναβη
Κατηγορία:Πρώην νησιά
Επίσκοπος Τανάγρας Πολύκαρπος

Ο  **Επίσκοπος Τανάγρας Πολύκαρπος ** (Χρυσικός) ήταν Έλληνας Τιτουλάριος Επίσκοπος της Εκκλησίας της Ελλάδος.

## Βιογραφικά Στοιχεία
Ο Επίσκοπος Τανάγρας Πολύκαρπος, γεννήθηκε στις 25 Δεκεμβρίου 1933 στην Αυλίδα Ευβοίας.

Της εγκυκλίους σπουδές του περάτωσε στα σχολεία της πόλεως Χαλκίδος. Έλαβε πτυχίο το 1957 από την Θεολογική Σχολή του Πανεπιστημίου Αθηνών και κατετάγη στο Στρατό και υπηρέτησε επί διετία εις την Τ.Υ.Σ. Μετά την απόλυση του εκάρη Μοναχός υπό του Πνευματικού πατρός Αρχιμανδρίτου Βασιλείου Τζοβλά στο Παρεκκλήσιο της Κοιμήσεως Θεοτόκου (Μέσα Παναγίτσα) Σουβάλας Χαλκίδος την 7ην Ιουλίου 1959, αφού προηγουμένως ενεγράφη στο μοναχολόγιο της Ιεράς Μονής Οσίου Δαυίδ Γέροντος στην Λίμνη Ευβοίας.

Στις 8 Ιουλίου 1959 χειροτονήθηκε Διάκονος υπό του Μητροπολίτου Χαλκίδος Γρηγορίου στο Παρεκκλήσιο Ευαγγελισμού της Θεοτόκου του Μητροπολιτικού Οικήματος. Στις 26 Οκτωβρίου 1959 χειροτονήθηκε Πρεσβύτερος στον Μητροπολιτικό Ναό του Αγίου Δημητρίου Χαλκίδος υπό του Μητροπολίου Χαλκίδος Γρηγορίου, ο οποίος του απένειμε και το οφφίκιο του Αρχιμανδρίτου. Στην συνέχεια διορίσθηκε Εφημέριος του Ιδρύματος Όσιος Ιωάννης ο Ρώσσος, εκεί υπηρέτησε έως τον Οκτώβριο του 1960, μετακινήθηκε στη Χαλκίδα και ανάλαβε την θέση του Πρωτοσυγκέλλου και παρέμεινε σε αυτή επί 33 έτη. Διωρίσθηκε εφημέριος και Ιεροκήρυξ του Ιερού Μητροπολιτικού Ναού Αγίου Δημητρίου Χαλκίδος. Το 1992 συμπλήρωσε 35ετία έλαβε σύνταξη ως Ιεροκύρηξ της Μητροπόλεως Χαλκίδος. Τον ίδιο χρόνο μετετέθη στην Μητρόπολη Θηβών και Λεβαδείας, με τις ευλογίες του τότε Μητροπολίτου Θηβών και Λειβαδείας και νυν Αρχιεπισκόπου Ιερωνύμου θεμελίωσε Ιερά Μονή και εγκατέστησε γυναικεία αδελφότητα στην περιοχή Σκούρτα Βοιωτίας. Μέχρι της εγκαταστάσεως της αδελφότητας στο Μοναστήρι γενομένης την 1ην Ιουλίου 1998 περιέρχεται στην Επαρχία Θηβών κυρίως, και κήρυττε και λειτουργούσε. Άσκησε και ασκεί την διακονία του κηρύγματος, της κατηχήσεως, της Θείας Λειτουργίας και της Ιεράς Εξομολογήσεως. 

Στις 10 Μαΐου 2010 εξελέγη από την Ιεραρχία της Εκκλησίας της Ελλάδος Τιτουλάριος Επίσκοπος παρά τη Ιερά Αρχιεπισκοπή Αθηνών, με τον τίτλο της πάλαι ποτέ διαλαμψάσης Επισκοπής Τανάγρας, η χειροτονία του τελέσθηκε στις 22 Μαΐου 2010 στο Καθολικο της Ιερού Ησυχαστηρίου Ανάληψεως του Κυρίου Σκούρτων Βοιωτίας. Εκοιμήθη στις 13 Οκτωβρίου 2018 σε ηλικία 85 ετών.

Κατηγορία:Επίσκοποι του 21ου αιώνα
Στάδιο Σίλβιο Πιόλα

Το **Στάδιο Σίλβιο Πιόλα** είναι ένα ποδοσφαιρικό γήπεδο στη Νοβάρα της Ιταλίας και είναι η έδρα της Νοβάρα Κάλτσιο.

## Ιστορία
Το γήπεδο άρχιζε να κατασκευάζεται το 1971 και η αρχική σχεδιαζόμενη χωρητικότητα έφτανε τις 25.000 θέσεις. Εγκαινιάστηκε στις 11 Ιανουαρίου 1976 με ένα φιλικό παιχνίδι με αντίπαλο τη Γιουβέντους. Το γήπεδο αρχικά ονομαζόταν ανεπίσημα "Λεωφόρος Κέννεντυ", από το δρόμο που ήταν το γήπεδο. Στις 27 Οκτωβρίου 1997 το στάδιο πήρε το σημερινό του όνομα, προς τιμήν του πρώην ποδοσφαιριστή της Νοβάρα, Σίλβιο Πιόλα.

Το καλοκαίρι του 2010, μετά τον προβιβασμό της Νοβάρα στη Σέριε Β, έγιναν κάποιες ανακαινίσεις, όπως η αλλαγή του χλοοτάπητα, η αντικατάσταση του σκέπαστρου της εξέδρας, ενώ το 2011 που η Νοβάρα προβιβάστηκε στη Σέριε Α έγινε επέκταση του σταδίου, ανεβάζοντας έτσι τη χωρητικότητα από 11.328 σε 17.875 θέσεις.

## Παραπομπές


## Εξωτερικοί σύνδεσμοι
* Το στάδιο 

Κατηγορία:Στάδια ποδοσφαίρου στην Ιταλία
Κατηγορία:Αθλητικές εγκαταστάσεις στην Ιταλία
Νήσος Κοζλοντούι

Το **Κοζλοντούι** (*[[βουλγαρικά]]: остров Козлодуй*) είναι νησί της Βουλγαρίας στον ποταμό Δούναβη. Είναι το δεύτερο μεγαλύτερο παραδουνάβιο νησί της Βουλγαρίας μετά το Μπελένε. Βρίσκεται απέναντι από την πόλη του Κοζλοντούι, έχει μήκος 7,5 χλμ., πλάτος κυμαινόμενο από 0,5 έως 1,6 χλμ. και έκταση 6,1 τετραγωνικά χλμ.

Το νησί βρίσκεται σε υψόμετρο 3 έως 4 μέτρα πάνω από το ποτάμι και η χλωρίδα αποτελείται από λεύκες. Πολλά πουλιά φωλιάζουν στο νησί, αγριόχηνες και αγριόπαπιες. Το νησί είναι προσβάσιμο μόνο με βάρκα.

## Παραπομπές

* 

Κατηγορία:Νησιά του Δούναβη
Κατηγορία:Νησιά της Βουλγαρίας
Θωμάς Βελάστης

Ο **Θωμάς Στανίσλαος Βελάστης** ήταν φιλόλογος του 18ου αιώνα από τη Χίο.

Ρωμαιοκαθολικός στο δόγμα και Ιησουίτης, σπούδασε στη Ρώμη θεολογία και φιλολογία, και στη συνέχεια δίδαξε στη Χίο. Υπήρξε άριστος χειριστής των κλασικών γλωσσών, ελληνικής και λατινικής, και συνέγραψε, μεταξύ άλλων, ενδιαφέρουσες γλωσσικές μελέτες, αλλά και κατηχητικά εγχειρίδια. Τα σπουδαιότερα από τα έργα του είναι:

* *Περί θυμού* (Ρώμη 1747)
* *De litterarum graecorum pronuntione* (*Περί προφοράς των γραμμάτων των Ελλήνων*, Ρώμη 1751)
* *Πανηγυρικός προς τιμήν του Ν. Πολίτου* (Μεσσήνη 1752)

Επιπλέον, ο Θωμάς Βελάστης υπήρξε και ποιητής: Εκτός από τα δύο δημοσιευμένα σονέτα του στη *[[Νέα Εστία]]*, υπάρχει η πληροφορία για άγνωστα σονέτα του από τον ερευνητή Θ. Παπαδόπουλο, που μελέτησε αρχεία στη Σικελία.

## Παραπομπές


## Πηγές
* *Νέα Ελληνική Εγκυκλοπαίδεια* «Χάρη Πάτση», τόμος 8, σελ. 189
* Αλεξάνδρα Σαμουήλ: «Για μια ιστορία του νεοελληνικού σονέτου», *Νέα ευθύνη*, τεύχος 20 (2013), σσ. 614

Βελαστης
Βελαστης
Killed in action

Ο όρος **Killed in Action** δίδεται σε μια απώλεια ζωής και χρησιμοποιείται συνήθως από τους στρατιωτικούς για να περιγράψουν την απώλεια των δικών τους δυνάμεων κατά την εκτέλεση του καθήκοντος που είχαν αναλάβει.

Το ΝΑΤΟ καθορίζει μια απώλεια μάχης, όταν ένας στρατιώτης σκοτώθηκε κατά τη διάρκεια της μάχης ή πέθανε ως αποτέλεσμα των τραυμάτων του, ή γενικά από τραυματισμούς που προξενήθηκαν στη μάχη, πριν λάβει κάποια ιατρική βοήθεια.

## Δείτε επίσης
* Θύμα πολέμου
* Αιχμάλωτος πολέμου
* Τραυματίας πολέμου

## Παραπομπές


## Εξωτερικοί σύνδεσμοι
* 

Κατηγορία:Ορολογία
Κατηγορία:Στρατός
Rock Giants

**Rock Giants** είναι ο τίτλος της συλλογής τραγουδιών του χαρντ ροκ συγκροτήματος Deep Purple, η οποία κυκλοφόρησε το 1997 από την εταιρεία "Polygram".

Η συλλογή περιλαμβάνει τραγούδια από τα δύο στούντιο άλμπουμ που κυκλοφόρησαν οι Deep Purple τη δεκαετία του '80, "*[[Perfect Strangers (album)|Perfect Strangers]]*" και "*[[The House of Blue Light]]*", όπως και το ζωντανα ηχογραφημένο "*[[Nobody's Perfect (album)|Nobody's Perfect]]*" του 1988.

Το άλμπουμ αυτό εκδόθηκε στην ανατολική Ασία από την "PT. Universal Music".

## Τα τραγούδια της συλλογής
1. **[[Perfect Strangers (τραγούδι των Deep Purple)|Perfect Strangers]]** *(Blackmore/Glover/Gillan)* - 4:12
2. **Under The Gun** *(Blackmore/Glover/Gillan)* - 4:35
3. **[[Knockin' at your Back Door]]** *(Blackmore/Glover/Gillan)* - 3:59
4. **[[A Gypsy's Kiss]]** *(Blackmore/Glover/Gillan)* - 5:13
5. **Not Responsible** *(Blackmore/Gillan/Glover/Lord/Paice)* - 4:43
6. **[[Black Night]] (Live)** *(Blackmore/Gillan/Glover/Lord/Paice)* - 5:57
7. **[[Smoke on the Water]] (Live)** *(Blackmore/Gillan/Glover/Lord/Paice)* - 7:33
8. **[[Hush (τραγούδι του Μπίλι Τζο Ρόγιαλ)|Hush]]** *(South)* - 3:31
9. **[[Bad Attitude]]** *(Blackmore/Gillan/Glover/Lord)* - 4:40
10. **Dead Or Alive** *(Blackmore/Glover/Gillan)* - 4:40
11. **Hard Lovin' Woman** *(Blackmore/Gillan/Glover)* - 3:24
12. **[[Call of the Wild (τραγούδι)|Call Of The Wild]]** *(Blackmore/Gillan/Glover/Lord)* - 4:42

## Τα μέλη των Deep Purple
Οι μουσικοί οι οποίοι παίζουν στη συγκεκριμένη συλλογή προέρχονται από την δεύτερη γραμμή μελών των Deep Purple και είναι οι εξής:

* **[[Ίαν Γκίλαν]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Τζον Λορντ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* Rock Giants – Deep Purple – Listen and discover music at Last.fm

Κατηγορία:Δισκογραφία των Deep Purple
Κατηγορία:Άλμπουμ του 1997
Suits

***Suits*** είναι ο τίτλος μιας αμερικανικής τηλεοπτικής σειράς δικαστικού δράματος που δημιούργησε ο Άαρον Κορς. Έκανε πρεμιέρα στις 23 Ιουνίου του 2011 στο USA Network ως παραγωγή της Universal Content Productions. Πρωταγωνιστές είναι ο Γκέιμπριελ Μαχτ στον ρόλο του Χάρβεϊ Σπέκτερ και ο Πάτρικ Τζ. Άνταμς στον ρόλο του Μάικ Ρος. Η σειρά διαδραματίζεται στην Πίρσον-Χάρντμαν, μια φανταστική δικηγορική εταιρεία στη Νέα Υόρκη. 

## Σύνοψη

## Εξωτερικοί σύνδεσμοι

* 
* 

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του USA Network
Ανώτατο Δικαστήριο της Αλαμπάμα

Το **Ανώτατο Δικαστήριο της Αλαμπάμα** είναι το ανώτατο δικαστήριο  στην πολιτεία της Αλαμπάμα. Το δικαστήριο αποτελείται από έναν αιρετό Αρχιδικαστή και οκτώ αιρετούς Associate Justices.  Κάθε δικαστής εκλέγεται σε κομματικές εκλογές για κλιμακωτές εξαετείς θητείες.  Το Ανώτατο Δικαστήριο εδρεύει στο Δικαστικό Μέγαρο της Αλαμπάμα στο Μοντγκόμερι, Αλαμπάμα.

Ο Κυβερνήτης της Αλαμπάμα μπορεί να πληρώσει κενές έδρες όταν δεν πρόκειται για ημιτελείς θητείες.  Η τρέχουσα κομματική σύνθεση του δικαστηρίου είναι μόνο Ρεπουμπλικανική.  Δεν υπάρχει συγκεκριμένος περιορισμός στον αριθμό θητειών για τις οποίες ένα μέλος μπορεί να εκλεγεί.  Όμως, το πολιτειακό σύνταγμα σύμφωνα με την Τροποποίηση 328, που υιοθετήθηκε το 1973, απαγορεύει οποιοδήποτε μέλος να διεκδικήσει επανεκλογή εφόσον έχει φτάσει στην ηλικία των εβδομήντα ετών.

## Ιστορία
Το Ανώτατο Δικαστήριο της Αλαμπάμα οργανώθηκε κατά την θητεία του Ουίλλιαμ Ουάιατ Μπιμπ, και προερχόταν από το Σύνταγμα της Αλαμπάμαn του 1819, το οποίο ανέφερε ότι μέχρι η Γενική Συνέλευση να κρίνει διαφορετικά, τις λειτουργίες του Ανωτάτου Δικαστηρίου θα διαχειρίζονταν οι δικαστές των circuit courts της Αλαμπάμα.  Οι circuit judges εκλέγονταν με κοινή ψήφο των δύο νομοθετικών σωμάτων της Αλαμπάμα.

## Αναφορές


## Εξωτερικοί σύνδεσμοι
* 

Κατηγορία:Αλαμπάμα
13 (άλμπουμ των Doors)

**13** είναι ο τίτλος της συλλογής τραγουδιών του αμερικάνικου ροκ συγκροτήματος The Doors, η οποία κυκλοφόρησε το Νοέμβριο του 1970 μέσω της δισκογραφικής εταιρείας "Elektra Records".

Αυτή είναι η μοναδική συλλογή του συγκροτήματος η οποία κυκλοφόρησε όσο ο τραγουδιστής Τζιμ Μόρισον βρισκόταν εν ζωή και δεν εκδόθηκε ποτέ σε μορφή CD.

Περιλαμβάνει τραγούδια από τα πέντε πρώτα στούντιο άλμπουμ των Doors, αφού το "*[[L.A. Woman]]*" κυκλοφόρησε μερικούς μήνες αργότερα. Η συλλογή αποτελείται από τα 13 πιο εμπορικά τραγούδια του συγκροτήματος, αφήνοντας εκτός δίσκου πολύ γνωστά τραγούδια μεγαλύτερης διάρκειας όπως το "*[[The End]]*", το "*[[Five to One]]*", το "*When the Music's Over*", κ.α..

## Τραγούδια
1. **[[Light My Fire]]** *(Morrison, Krieger, Manzarek, Densmore)* - 6:50
2. **[[People Are Strange]]** *(Morrison, Krieger, Manzarek, Densmore)* - 2:13
3. **Back Door Man** *(Dixon)* - 3:34
4. **Moonlight Drive** *(Morrison, Krieger, Manzarek, Densmore)* - 3:05
5. **The Crystal Ship** *(Morrison, Krieger, Manzarek, Densmore)* - 2:34
6. **[[Roadhouse Blues]]** *(Morrison, Krieger, Manzarek, Densmore)* - 4:03
7. **Touch Me** *(Krieger)* - 3:12
8. **Love Me Two Times** *(Morrison, Krieger, Manzarek, Densmore)* - 3:18
9. **You're Lost Little Girl** *(Morrison, Krieger, Manzarek, Densmore)* - 3:03
10. **Hello, I Love You** *(Morrison, Krieger, Manzarek, Densmore)* - 2:14
11. **Land Ho!** *(Morrison, Krieger)* - 4:10
12. **Wild Child** *(Morrison)* - 2:38
13. **The Unknown Soldier** *(Morrison, Krieger, Manzarek, Densmore)* - 3:23

## Θέσεις τσαρτ
***13*** *(άλμπουμ)*

***Επίσημη κυκλοφορία: [[30 Νοεμβρίου]] [[1970]]***

## Βραβεία
***13*** *(άλμπουμ)*

* Ηνωμένες Πολιτείες (*RIAA Certification*): Πλατινένιος 
* Καναδάς (*CRIA Certification*): Πλατινένιος 

## Τα μέλη του συγκροτήματος
Τα τραγούδια του **13** ηχογραφήθηκαν από τους εξής μουσικούς:

* **[[Τζιμ Μόρισον]]** - *φωνητικά*
* **[[Ρόμπι Κρίγκερ]]** - *κιθάρα*, *φωνητικά*
* **[[Ρέι Μάνζαρεκ]]** - *πλήκτρα*, *πιάνο*, *μπάσο*
* **[[Τζον Ντένσμορ]]** - *τύμπανα*

## Παραπομπές


## Πηγές
* 13 - The Doors | Songs, Reviews, Credits, Awards | Allmusic
* '13' is a lucky number for a Doors album - Goldmine Magazine
* Cool Accidents, The Doors - 13

Κατηγορία:Δισκογραφία των The Doors
Κατηγορία:Άλμπουμ του 1970
Πιερ-Ντανιέλ Υέ

thumb|''Censura philosophiae Cartesianae'', 1723
Ο **Πιερ-Ντανιέλ Υέ** ή **Υέτιος** (*Pierre-Daniel Huet*, 8 Φεβρουαρίου 1630 – 26 Ιανουαρίου 1721), ήταν επίσκοπος του Αβράνς και μία από τις σημαντικότερες προσωπικότητες της Γαλλίας τον 17ο αιώνα. 

Σπούδασε στο Ιησουιτικό κολέγιο της πόλης Καν (*Collège des Jesuites de Caen*) και μετά νομική στο πανεπιστήμιο. Από την ηλικία των είκοσι ετών συγκαταλεγόταν ήδη ανάμεσα στους φερέλπιδες λογίους της εποχής του. Το 1651, έχοντας εγκατασταθεί στο Παρίσι, συνδέεται με φιλία με τον συντηρητή της Βιβλιοθήκης Μαζαρέν Γκαμπριέλ Νωντέ και τον επόμενο χρόνο ακολουθεί τον Σαμυέλ Μποσάρ στην αυλή της βασίλισσας Χριστίνας της Σουηδίας. Ως ελληνιστής και λατινιστής, ο Υέ ασχολήθηκε με τη λογοτεχνία, μετέφρασε το *Δάφνις και Χλόη* του Λόγγου, μετέφρασε και σχολίασε τον Ωριγένη (Ρουέν 1668), εξέδωσε ένα βιβλίο με θέμα τη μετάφραση (Παρίσι 1661), έγραψε ένα μυθιστόρημα με τίτλο *Diane de Castro*, εξέδωσε ποιήματά του στα λατινικά και στα αρχαία ελληνικά, φιλοσοφικά έργα και μια συλλογή με σκέψεις πάνω σε φιλολογικά θέματα (*Huetiana*, Παρίσι 1722). Σημαντική ασχολία του υπήρξε η έκδοση μίας σειράς λατινικών κειμένων που έγιναν γνωστά με τον χαρακτηρισμό «Ad usum Delphini». Το γνωστότερό του έργο, που γνώρισε πολλές εκδόσεις και μεταφράσεις, είναι η *Πραγματεία περί της καταγωγής των μυθιστορημάτων* (*Traité de l'origine des* *romans*), το οποίο αποτελεί την πρώτη ιστορία του μυθιστορήματος. Το έργο αυτό πρωτοκυκλοφόρησε με τον τίτλο *Lettre de Monsieur Huet à Monsieur de Segrais* (Παρίσι 1670), ως εισαγωγή στο μυθιστόρημα *Zayde (Zaïde*) της Μαντάμ ντε Λαφαγιέτ.

## Παραπομπές


## Εξωτερικοί σύνδεσμοι
* 

Κατηγορία:Γάλλοι επίσκοποι
Mazda 3

Το **Mazda3** ή **Mazda 3** (οι τρεις πρώτες γενιές του, έως το 2018, κυκλοφόρησαν ως **Mazda Axela** στην Ιαπωνία, την Κίνα και το Τρινιντάντ, λεκτικός συνδυασμός του accelerate, επιταχύνω, και του excellent, άριστος) είναι ένα μικρομεσαίο αυτοκίνητο της κατηγορίας C, που κατασκευάζεται από την ιαπωνική αυτοκινητοβιομηχανία Mazda, σε 4 έως τώρα γενιές. Μια μεγαλύτερη και ταχύτερη έκδοση του Mazda3 διατίθεται στην αγορά ως **Mazdaspeed3** στη Βόρεια Αμερική και ως **Mazda3 MPS** στην Ευρώπη. Διαχρονικά, όλες οι γενιές του μοντέλου έχουν προσφερθεί σε εκδοχές αμαξώματος 4-πορτη σεντάν και 5-πορτη hatchback. Η πρώτη γενιά του μοντέλου παρήχθη από τον Ιούνιο του 2003 μέχρι τον Ιανουάριο του 2009, ως ο αντικαταστάτης της σειράς Mazda 323.
[thumb|left|Mazda 3 τρίτης γενιάς στο [Παρίσι το 2014.]]

Το Mazda3 δεύτερης γενιάς παρουσιάστηκε στα τέλη του 2008, με την πρεμιέρα του σεντάν στο Σαλόνι Αυτοκινήτου στο Λος Άντζελες και του hatchback στο Σαλόνι Αυτοκινήτου της Μπολόνια, ενώ παρήχθη από τον Νοέμβριο του 2008 μέχρι τον Ιούνιο του 2013.

Από τη σεζόν του 2012, η Mazda άρχισε να προσφέρει το Mazda3 με την πρόσφατα αναπτυγμένη τεχνολογία SKYACTIV της εταιρείας, νέες ενισχύσεις στο αμάξωμα, έναν νέο κινητήρα άμεσου ψεκασμού, και ένα νέο αυτόματο κιβώτιο 6 ταχυτήτων. Τον Ιούνιο του 2013 εισήχθη στην παραγωγή η τρίτη γενιά του Mazda3, για τη σεζόν του 2014. Η τέταρτη γενιά του μοντέλου αποκαλύφθηκε στα τέλη του 2018 και η μαζική παραγωγή της ξεκίνησε στις αρχές του 2019, για τη σεζόν (model year) του 2019, με πλήθος από νέες τεχνολογίες.

## Πωλήσεις
Το Mazda 3 είναι το πρώτο σε πωλήσεις μοντέλο της εταιρείας σε παγκόσμια κλίμακα, με τις συνολικές διεθνείς πωλήσεις του να ξεπερνούν τα 6 εκατομμύρια αντίτυπα τον Ιανουάριο του 2019.

Οι χρονολογίες δίνονται σε ημερολογιακά έτη και όχι σε σεζόν (model years).

## Αναφορές



Κατηγορία:Μοντέλα Mazda
Κατηγορία:Μικρομεσαία αυτοκίνητα
Καλλιτεχνική παγοδρομία στους Χειμερινούς Ολυμπιακούς Αγώνες 2014

Η **[[καλλιτεχνική παγοδρομία]] στους [[Χειμερινοί Ολυμπιακοί Αγώνες 2014|Χειμερινούς Ολυμπιακούς Αγώνες 2014]]** διεξήχθησαν στο Iceberg Skating Palace του Σότσι. Πέντε αγωνίσματα έγιναν στις 6–22 Φεβρουαρίου 2014.
Για πρώτη φορά διεξήχθη ένα ομαδικό αγώνισμα στο καλλιτεχνικό πατινάζ. Για το λόγο αυτό και για πρώτη φορά στην ιστορία των Αγώνων, οι αγώνες του καλλιτεχνικού πατινάζ ξεκίνησαν πριν την τελετή έναρξης.

## Πρόγραμμα
Ακολουθεί το πρόγραμμα και για τα 5 αγωνίσματα.

Όλες οι ώρες είναι (UTC+4).

### Μετάλλια

: *Υποδηλώνει ότι οι αθλητές/τριες αγωνίστηκαν μόνο στο μικρής διάρκειας πρόγραμμα/χορό.
: **Υποδηλώνει ότι οι αθλητές/τριες αγωνίστηκαν μόνο στο μεγάλης διάρκειας πρόγραμμα/χορό.

## Πρόκριση
Μία Εθνική Ολυμπιακή Επιτροπή μπορεί να έχει υποψήφιους μέχρι και 18 αθλητές, με το μέγιστο αριθμό των 9 για τους άντρες και 9 για τις γυναίκες. Ο ανώτερος αριθμός αθλητών που μπορεί να συμμετέχουν είναι 158.
## Μετάλλια

## Συμμετέχουσες χώρες
Συνολικά πήραν μέρος 149 αθλητές από 30 χώρες, με τον αριθμό των αθλητών σε παρένθεση. Για πρώτη φορά έλαβαν μέρος στο αγώνισμα αυτό η Βραζιλία και οι Φιλιππίνες. 

*  (4)
*  (4)
*  (2)
*  (1)
*  (1)
*  (17)
*  (9)
*  (3)
*  (2)
*  (9)
*  (1)
*  (10)
*  (6)
*  (3)
*  (11)
*  (10)
*  (2)
*  (2)
*  (1)
*  (1)
*  (1)
*  (15)
*  (1)
*  (3)
*  (4)
*  (2)
*  (2)
*  (6)
*  (15)
*  (1)

## Παραπομπές


Κατηγορία:Αθλήματα Χειμερινών Ολυμπιακών Αγώνων 2014
2014
Αντρέ Νζαπαγιεκέ

Ο **Αντρέ Νζαπαγιεκέ** (André Nzapayeké, 1951) είναι πολιτικός από την Κεντροαφρικανική Δημοκρατία και υπηρέτησε ως υπηρεσιακός πρωθυπουργός από τις 25 Ιανουαρίου 2014 ως τις 10 Αυγούστου της ίδιας χρονιάς.

## Πολιτική σταδιοδρομία
Ο τεχνοκράτης Νζαπαγιεκέ γεννήθηκε στην Μπανγκασού της Γαλλικής Ισημερινής Αφρικής στις 20 Αυγούστου 1951. Έφτασε στη θέση του γενικού γραμματέα της Αφρικανικής Τράπεζας Ανάπτυξης και του αντιπροέδρου της Αναπτυξιακής Τράπεζας των Κρατών της Κεντρικής Αφρικής. Είναι Χριστιανός στο θρήσκευμα.

Τον Ιανουάριο του 2014 έπειτα από την παραίτηση του Νικολά Τιανγκαγιέ, διορίστηκε πρωθυπουργός από την νέα προσωρινή πρόεδρο, Κατρίν Σαμπά-Πανζά. Κοινό τους καθήκον είναι να οδηγήσουν τη χώρα στις εκλογές του 2015. Ως προτεραιότητά του έθεσε να σταματήσει τις κτηνωδίες στη χώρα του και να βοηθήσει τους πρόσφυγες.

Ο Νζαπαγιεκέ παραιτήθηκε από την πρωθυπουργία στις 5 Αυγούστου 2014, όπως ανακοινώθηκε από το κρατικό ραδιόφωνο. Τον διαδέχθηκε ο Μαχαμάτ Καμούν.

## Παραπομπές


Κατηγορία:Πρωθυπουργοί της Κεντροαφρικανικής Δημοκρατίας
Καρμπάλα

thumb|250px|Το ιερό του Ιμάμ Χουσεΐν το 2008
Η **Καρμπάλα** ή **Κερμπάλα** (αραβικά: كربلاء) είναι πόλη στο Ιράκ πρωτεύουσα του κυβερνείου Καρμπάλα. Υπολογίζεται ότι το 2003 η Καρμπάλα είχε 572.300 κατοίκους. Η Καρμπάλα βρίσκεται 100 χιλιόμετρα νοτιοδυτικά της Βαγδάτης και βόρεια της Νατζάφ. Το κλίμα της πόλης είναι καυτό ερημικό.

Η Καρμπάλα είναι περισσότερο γνωστή ως η τοποθεσία όπου έλαβε χώρα η μάχη της Καρμπάλα το 680 μ.Χ. και είναι μια από τις ιερότερες πόλεις για τους Σιίτες μετά τη Μέκκα και τη Μεδίνα. Στη Καρμπάλα μαρτύρησε ο Χουσεΐν ιμπν Αλί (Ιμάμης Χουσεΐν) και στη πόλη βρίσκεται το ιερό του Ιμάμη Χουσεΐν, ενώ κάθε χρόνο εκατομμύρια Σιίτες έρχονται στη πόλη για το γιορτάσουν. Στο κέντρο της παλαιάς πόλης βρίσκεται το Μασίντ αλ-Χουσεΐν, ο τάφος του Αλ-Χουσεΐν ιμπν Αλί, εγγονού του Μωάμεθ από τη κόρη του Φατιμά και του Αλή. Ο τάφος αποτελεί τόπο προσκυνήματος για πολλούς Σιίτες, ειδικά κατά την επέτειο της μάχης, την ημέρα της Ασούρα.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ιράκ
Πεθιδίνη

thumb|250px|Η χημική δομή της πεθιδίνης
Η **πεθιδίνη** ή **μεπεριδίνη** είναι συνθετικό οπιοειδές, το οποίο χρησιμοποιείται ως αναλγητικό στον μέτριο και έντονο πόνο. Ήταν το πρώτο συνθετικό οπιοειδές που παρασκευάστηκε, το 1932 από τον χημικό Όττο Άισλιμπ. Οι αναλγητικές του ιδιότητες ανακαλύφθηκαν από τον Όττο Στσάουσμαν, ο οποίος δούλευε για την IG Farben. Η μεπεριδίνη μπορεί να χορηγηθεί είτε μέσω του στόματος είτε πιο συχνά ενδομυϊκά. Η δράση της διαρκεί 2-4 ώρες και γι’ αυτό τον λόγο χρησιμοποιείται για την αντιμετώπιση του πόνου του τοκετού και έχει χρησιμοποιηθεί ως υποκατάστατο της μορφίνης και της ηρωίνης στους εθισμένους. Η μεπεριδίνη επίσης μπορεί να καταστείλει την αναπνοή. Όταν χορηγείται ενδοφλέβια, η μεπεριδίνη προκαλεί διαστολή των αγγείων στην περιφέρεια και στον εγκέφαλο, αύξηση της αιματικής ροής, αύξηση του ΕΝΥ και μπορεί επίσης να αυξήσει την καρδιακή συχνότητα. Όμως, όταν χορηγείται από το στόμα δεν επιδρά στο καρδιαγγειακό σύστημα. Μεγάλες δόσεις προκαλούν άγχος, τρόμο και μυϊκές συσπάσεις, διαστέλλει την κόρη του ματιού και αυξάνει τα αντανακλαστικά. Προκαλεί εθισμό, αν και είναι λιγότερο εθιστική από τη μορφίνη.

## Παραπομπές


	

Κατηγορία:Οπιοειδή
Κατηγορία:Αναλγητικά
Κατηγορία:Αρωματικές ενώσεις
Κατηγορία:Πιπεριδίνες
Κατηγορία:Εστέρες
Κατηγορία:Ευφορικά
Φαιντανύλη

thumb|200px|Χημική δομή της φαιντανύλης

Η **φαιντανύλη** (*fentanyl*) είναι συνθετικό οπιοειδές το οποίο χρησιμοποιείται ως αναλγητικό κατά τη διάρκεια της αναισθησίας. Παρασκευάστηκε για πρώτη φορά το 1960 από τον Βέλγο χημικό Πάουλ Γιάνσσεν. Η φαιντανύλη έχει 100 φορές πιο ισχυρή αναλγητική δράση από τη μορφίνη, αλλά πιο σύντομη δράση, περίπου 15 με 30 λεπτά (σε σύγκριση με τη μορφίνη που δρα για 4 με 6 ώρες). Η χορήγησή του γίνεται επισκληρίδια (στον τοκετό) ή ενδοραχιαία. Επίσης είναι διαθέσιμη σε διαδερμικά αυτοκόλλητα και σε σκεύασμα για λήψη από το στόμα για την αντιμετώπιση του πόνου σε καρκινοπαθείς. Το φάρμακo μεταβολίζεται και απεκκρίνεται κυρίως από τα ούρα.

## Παραπομπές


	

Κατηγορία:Οπιοειδή
Κατηγορία:Αναλγητικά
Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Πιπεριδίνες
Κατηγορία:Αρωματικές ενώσεις
Κατηγορία:Ευφορικά